**FELHÍVÁS**

**„Kiskarácsony, nagykarácsony” c. vetélkedő és karácsonyfa-díszítő verseny**

**Időpont: 2018. december 12. (szerda) 14 óra**

**Helyszín: Apáczai Művelődési Központ – Aula**

*(8900 Zalaegerszeg Apáczai tér 5.)*

A 30 éves múltra visszatekintő karácsonyfa- díszítő versenyünkre ráfért a megújulás. Az eddigieknél sokkal játékosabb és érdekesebb vetélkedőre hívjuk az általános iskolás gyerekeket! A verseny a karácsonyi, újévi ünnepkörhöz kapcsolódó feladatokkal bővül, ahogy a nyeremények értéke is megsokszorozódott az idén.

**A vetélkedő három elemből tevődik össze:**

1. A jelentkező csapatnak a karácsonyi, újévi ünnepkörhöz kapcsolódóan, tetszőlegesen, ki kell választania egy jeles napot, vagy népszokást (Luca napjához kötődő hiedelmek, szokások, regölés, aprószentek, újévi egészséget, bőséget, gazdagságot, szerencsét varázsoló szokások stb.), majd maximum 5 percben bemutatni, előadni a verseny napján. A felkészülésről készíteni kell néhány fotót, melyet az „információ” részben megtalálható e-mail címre kell megküldeni számunkra, vagy pendrive-on kell hozni a versenyre.
2. A karácsonyfa-díszítő versenyre a hagyományoknak megfelelően, a díszeket a csapatok kész állapotban hozzák magukkal. A díszek bármilyen ötlet alapján készülhetnek, melyeket az általunk felkért zsűri értékeli, és díjazza. A csapat, az általuk feldíszítendő kb. 1 m magas a fenyőfát sorsolás alapján kapja meg, melyet az intézmény biztosít.
3. Míg a zsűri értékeli a karácsonyfákat, a csapatok kapnak egy 13+1 kérdésből álló totót. A kérdésekre 3 válaszlehetőség közül kell kiválasztani a helyes választ, melyek adventhez, karácsonyhoz és az újévhez kapcsolódnak.

A három feladatrész pontszámai összesen adják ki a végeredményt.

**Jelentkezés feltételei:**

Jelentkezni a mellékelt jelentkezési lap visszaküldésével lehetséges, legkésőbb **2018. december 6-ig**. Nevezéseket fogadunk postai úton (Apáczai Művelődési Központ, 8900 Zalaegerszeg, Apáczai tér 5.), vagy elektronikusan az **apaczai.titkarsag@gmail.com** e-mail címre elküldve. **Egy csapat 4 fővel jelentkezhet!** A díjazásnál mind a 4 versenyző külön-külön jutalomban részesül, ezért fontos, hogy egy csapat ne álljon kevesebb, vagy több tagból. A csapat életkori összetétele lehet vegyes, tehát nem muszáj egy osztályból kiállítani egy csapatot, a csapat tagjai akár különböző osztályba is járhatnak.

**Mit kap az első három helyezett csapat?**

1. helyezett: 10.000 Ft értékű ajándékutalvány/fő
2. helyezett: 7000 Ft értékű ajándékutalvány/fő
3. helyezett: 5000 Ft értékű ajándékutalvány/fő

Reméljük felkeltette érdeklődését a megújult karácsonyfa-díszítő verseny, és az Ön által vezetett oktatási intézmény képviselteti magát a vetélkedőn! Örülnénk, ha versenyünket az iskola tanítói, tanárai, felkarolnák és mozgósítanák az ügyes kezű gyermekcsoportokat, családokat!

A felkészítő pedagógusoknak és a lelkes kis csapatoknak jókedvű felkészülést kívánunk!

**Információ:**

KDVMK – Apáczai Csere János Művelődési Központ

Dala Hajnalka közművelődési csoportvezető

Tel.: 06/92/511-210, E-mail: apaczai.titkarsag@gmail.com

A jelentkezési lap letölthető a [www.kereszturyvmk.hu](http://www.kereszturyvmk.hu) oldalról, vagy

igényelhető az apaczai.titkarsag@gmail.com e-mail címen keresztül.

Zalaegerszeg, 2018. november 5.